กรมพัฒนาที่ดิน สนับสนุนสารเร่ง พด.6 บำบัดน้ำเน่าเสีย ขจัดกลิ่นเหม็น แนะแนวทางฟื้นฟูดินหลังน้ำลด
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวว่า มีความห่วงใยต่อพี่น้องประชาชนและเกษตรกร จากสถานการณ์ฝนตกหนักกระจายทั่วทุกภาค ส่งผลให้หลายพื้นที่ของประเทศไทยประสบอุทกภัยเป็นวงกว้าง จึงสั่งการให้ทุกหน่วยงานในสังกัดกระทรวงเกษตรและสหกรณ์ เร่งสำรวจความเสียหายด้านการเกษตร เร่งช่วยเหลือและเยียวยาให้ทันท่วงที รวมทั้งเตรียมความพร้อมช่วยเหลือในด้านต่างๆ เพื่อลดผลกระทบและบรรเทาความเดือดร้อนให้กับเกษตรกรและประชาชนโดยเร็วที่สุดกรมพัฒนาที่ดิน เร่งช่วยเหลือเกษตรกรและประชาชน ในการบำบัดน้ำเสียที่เกิดจากน้ำท่วมขังเป็นเวลานาน โดยได้จัดเตรียมผลิตภัณฑ์สารเร่งซุปเปอร์ พด.6 ซึ่งมีประสิทธิภาพสูงในการย่อยสลายขยะสด ช่วยบำบัดน้ำเน่าเสียและขจัดกลิ่นเหม็นจากเศษอาหารเหลือทิ้งในครัวเรือน และยังสามารถกำจัดลูกน้ำยุงรำคาญได้อีกด้วย ซึ่งได้ให้สถานีพัฒนาที่ดินจังหวัดทั่วประเทศลงพื้นที่แจกจ่ายผลิตภัณฑ์สารเร่งซุปเปอร์ พด.6 พร้อมให้ความรู้ คำแนะนำในการบำบัดน้ำเน่าเสีย สำหรับในระยะหลังน้ำลดหรือสถานการณ์คลี่คลาย ได้เตรียมพร้อมช่วยเหลือและกำหนดแนวทางในการฟื้นฟูพื้นที่การเกษตร โดยส่งเสริมความรู้ ให้คำแนะนำการใช้สารเร่งซุปเปอร์พด.ต่างๆ เมล็ดปุ๋ยพืชสด ปุ๋ยหมักและปุ๋ยชีวภาพ ช่วยบำรุงฟื้นฟูสภาพดินตามชนิดพืชที่ปลูก ทั้งนี้เกษตรกร สามารถขอรับบริการสารเร่งซุปเปอร์ พด. 6 ได้ที่ สำนักงานพัฒนาที่ดินเขต 1-12 สถานีพัฒนาที่ดิน ทุกจังหวัด